**ΑΝΑΛΥΣΗ ΚΑΙ ΕΛΕΓΧΟΣ ΧΡΗΜΑΤΟΟΙΚΟΝΟΜΙΚΩΝ ΚΑΤΑΣΤΑΣΕΩΝ**

**Απαλλακτική Εργασία Εξαμήνου**

Τύπος Εργασίας: **Ομαδική, 4-5 άτομα**

Τελική Ημερομηνία Υποβολής Δήλωσης Ενδιαφέροντος: Πέμπτη, **10 Απριλίου,** 23:55

Τελική Ημερομηνία Ανάρτησης Εργασίας στο eclass: Πέμπτη, **29 Μαΐου**, 23:55

Τελική Ημερομηνία Ανάρτησης Παρουσίασης στο eclass: Τρίτη, **3 Ιουνίου**, 23:55

Ημερομηνίες Παρουσίασης: Θα ανακοινωθούν από τον διδάσκοντα

**Σκοπός της εργασίας είναι η διαχρονική και διαστρωματική ανάλυση επιχειρήσεων με βάση τις λογιστικές τους καταστάσεις.**

**Α. Στάδια προετοιμασίας**

1. Θα δημιουργηθούν Ομάδες φοιτητών αποτελούμενες από **4-5 φοιτητές.** Οι φοιτητές είναι ελεύθεροι να συντάξουν τις δικές τους Ομάδες. Νοείται ότι το σύνολο των φοιτητών που θα αναλάβουν εργασία είναι αυτοί οι οποίοι θα δηλώθούν ως μέλη μίας Ομάδας, **μέχρι και την 10η Απριλίου**. Όποιος φοιτητής δεν έχει ενταχθεί σε Ομάδα μέχρι την 24η Απριλίου, νοείται ότι δεν ενδιαφέρεται να εκπονήσει την εργασία, και θα συμμετάσχει κανονικά στις εξετάσεις.
2. Κάθε Ομάδα θα πρέπει να επιλέξει έναν κλάδο από τους εξής[[1]](#footnote-1):
	* Υπηρεσίες Ηλεκτρονικών Υπολογιστών
	* Εμπόριο (Ενδυμάτων, Προϊόντων Οικιακής Βελτίωσης, Εξειδικευμένο Λιανικό)
	* Τρόφιμα
	* Κατασκευές
	* Προμηθευτές Βιομηχανίας
	* Κλωστοϋφαντουργικά Προϊόντα
	* Σίδηρος και Χάλυβας
	* Διυλιστήρια και Εμπορία Πετρελαιοειδών
	* Μεταλλουργία και Αλουμίνιο
	* Ενέργεια (Εναλλακτική-Συμβατική) και Ύδρευση
3. Σε περίπτωση που μια Ομάδα επιθυμεί να επιλέξει κάποιον άλλο Κλάδο ο οποίος δεν περιλαμβάνεται στην πιο πάνω λίστα, θα πρέπει να επικοινωνήσει με τον διδάσκοντα.
4. Κάθε Κλάδος μπορεί να επιλεχθεί μέχρι και 2 φορές, ενώ **θα τηρηθεί σειρά προτεραιότητας στην επιλογή των Κλάδων**.
5. Κάθε Μέλος της Ομάδας θα επιλέξει από μία επιχείρηση από τον κλάδο που έχει επιλέξει η Ομάδα. Δεν μπορούν δύο φοιτητές από την ίδια Ομάδα να επιλέξουν την ίδια εταιρία του Κλάδου. Προτείνεται η επιλογή μιας εισηγμένης επιχείρησης στο Χρηματιστήριο Αθηνών, χωρίς όμως αυτό να είναι υποχρεωτικό. Τα μέλη της Ομάδας μπορούν να επιλέξουν οποιαδήποτε ελληνική επιχείρηση, αρκεί να ανήκει στον Κλάδο της Ομάδας.
6. Όλα τα παραπάνω θα πρέπει να καταγραφούν στο ΕΝΤΥΠΟ ΟΜΑΔΑΣ και να αποσταλούν στον διδάσκοντα.

**Β. Δομή της Εργασίας**

Μετά την δημιουργία της Ομάδας, την επιλογή του Κλάδου και των Εταιριών από κάθε φοιτητή, ακολουθεί η ανάλυση. Η δομή της εργασίας θα πρέπει να αποτελείται από τα εξής στοιχεία:

1. Εξώφυλλο – περιεχόμενα – εισαγωγή/πρόλογος
2. Συνοπτική Παρουσίαση του επιλεγμένου Κλάδου
3. Χρηματοοικονομική Ανάλυση
	* Ανάλυση Κοινού Μεγέθους
	* Ανάλυση Τάσης
	* Ανάλυση Αριθμοδεικτών

Η Χρηματοοικονομική Ανάλυση θα πρέπει να είναι διαχρονική (να καλύπτει 5 χρόνια) και διαστρωματική (να συγκρίνονται οι επιχειρήσεις μεταξύ τους)

1. Αποτελέσματα της Ανάλυσης και αντίστοιχα Συμπεράσματα
2. Βιβλιογραφία – Πηγές
3. Παραρτήματα. Στο Παράρτημα θα πρέπει να φαίνονται όλες οι πράξεις υπολογισμού των Αριθμοδεικτών

**Γ. Ανάρτηση Εργασίας στο eclass**

Η ολοκληρωμένη εργασία θα πρέπει να αναρτηθεί στο eclass μέχρι την Ημερομηνία Υποβολής. Για κάθε μία ημέρα καθυστέρησης επιβάλλεται ποινή ενός (1) βαθμού, με ανώτατο όριο καθυστέρησης τις τρεις (3) ημέρες.

Η εργασία θα πρέπει να αναρτηθεί αποκλειστικά στο eclass. Δεν γίνονται αποδεκτές εργασίες οι οποίες θα αποσταλούν με email.

**Δ. Παρουσίαση Εργασίας**

Οι εργασίες θα παρουσιαστούν από τις Ομάδες τις αντίστοιχες ημερομηνίες παρουσίασης. **Η παρουσίαση της Εργασίας είναι υποχρεωτική.** Εάν μια Ομάδα δεν παρουσιάσει την εργασία της, η εργασία **μηδενίζεται**. Αναμένεται να παρουσιάσουν **όλα τα μέλη της Ομάδας.** Εάν κάποιο μέλος της Ομάδας δεν παρουσιάσει έχει ποινή δύο (2) βαθμών. Ο ελάχιστος αριθμός φοιτητών ανά Ομάδα για παρουσιάσεις είναι οι 3 φοιτητές.

Δεν γίνονται δεκτές ατομικές παρουσιάσεις. Όποια Ομάδα δεν λειτουργήσει σωστά, οι φοιτητές που δεν θα λάβουν μέρος στην Ομάδα θα κατευθυνθούν στις εξετάσεις.

**Ε. Στοιχεία Βαθμολογίας**

Η τελική βαθμολογία της Εργασίας θα διαμορφώνεται ως εξής:

* + Δομή / Εμφάνιση / Ροή Εργασίας: 10%
	+ Περιεχόμενο Εργασίας: 60%
	+ Παρουσίαση Εργασίας: 30%

1. Οι κλάδοι ακολουθούν την κατηγοριοποίηση του Χρηματιστηρίου Αθηνών: <https://www.athexgroup.gr/el/web/guest/companies-map/-/cmap/s/-1/2> [↑](#footnote-ref-1)